b'\n_START_ARTICLE_\nOdobenus rosmarus\n_START_SECTION_\nMga katangian\n_START_PARAGRAPH_\nMayroong mga pangil (Ingles: tusk), bigote (Ingles: whisker), at malaking mabigat na pangangatawan ang mga walrus. Makapal, matibay, at makulubot ang kanilang mga balat na halos walang balahibo._NEWLINE_Nabubuhay ang mga karniborong ito sa karagatan ng Artiko, malapit sa mga baybayin ng Hilagang Amerika at Hilagang-silangan ng Siberia. Umaabot ang mga ito sa habang 8 hanggang 12 piye at bumibigat hanggang 3,000 libra. Mas nahihigitan lamang sila sa laki ng mga elephant seal.'